

REPUBLIKA HRVATSKA

LIČKO-SENJSKA ŽUPANIJA

GRAD GOSPIĆ

GRADONAČELNIK

KLASA: 940-01/22-01/128

URBROJ: 2125-1-02-23-03

Gospić, 13. lipnja 2023. godine

 **GRADSKO VIJEĆE GRADA GOSPIĆA**

**PREDMET: Prijedlog Odluke o raspisivanju Javnog natječaja za osnivanje**

 **prava građenja na nekretnini u vlasništvu Grada Gospića**

 - na razmatranje i donošenje – dostavlja se -

Na temelju članka 49. Statuta Grada Gospića („Službeni vjesnik Grada Gospića“ br. 7/09, 5/10, 7/10, 1/12, 2/13, 3/13 – p.t., 7/15, 1/18, 3/20, 1/21 ) u privitku dopisa dostavljam Vam na razmatranje i donošenje Prijedlog Odluke o raspisivanju javnog natječaja za osnivanje prava građenja na nekretnini u vlasništvu Grada Gospića.

O b r a z l o ž e nj e

1. PRAVNI TEMELJ ZA DONOŠENJE PREDLOŽENE ODLUKE
* Članak 35., 287. i 361. Zakona o vlasništvu i drugim stvarnim pravima („Narodne novine“ br. 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15 – pročišćeni tekst i 94/17 - ispravak)
* Članak 30. Odluke o uvjetima, načinu i postupku gospodarenja nekretninama u vlasništvu Grada Gospića („Službeni vjesnik Grada Gospića“ br. 08/09 i 10/09)
* Članak 33. Statuta Grada Gospića („Službeni vjesnik Grada Gospića“ br. 7/09, 5/10, 7/10, 1/12, 2/13, 3/13-pročišćeni tekst, 7/15, 1/18, 3/20, 1/21) propisuje da Gradsko vijeće donosi odluke i druge opće akte kojima uređuje pitanja iz samoupravnog djelokruga Grada Gospića
1. OCJENA STANJA I OBRAZLOŽENJE ODLUKE

Predmet donošenja predmetne Odluke je raspisivanje javnog natječaja za osnivanje prava građenja na nekretnini u vlasništvu Grada Gospića, označenoj kao kat. čest. 1652/2, upisanoj u zk. ul. 1375, k.o. Počitelj, površine 34 čhv (122 m2) , koja je prema oznaci zemljišta školska zgrada.

Predmetna nekretnina se sukladno PPUGG nalazi u izgrađenom dijelu građevinskom područja naselja Počitelj.

Nekretnina za koju se osniva pravo građenja bila bi korištena za potrebe realizacije projekta gradnje građevine društvene namjene, u skladu s dokumentima prostornog uređenja, posebnim uvjetima građenja i ostalim uvjetima predviđenima važećim propisima.

Obzirom da se radi o nekretnini koja je uslijed vremenske devastacije u derutnom stanju, Grad Gospić kroz obnovu i zaštitu zapuštenih objekata u nenaseljenim područjima iste želi zaštiti od daljnjeg propadanja, te im dati novu funkciju društvene namjene, što je u interesu upravljanja gradskom imovinom pažnjom dobrog gospodara te opće gospodarske i socijalne revitalizacije nenaseljenih ili rijetko naseljenih područja.

III. POTREBNA SREDSTVA

Za provođenje predložene Odluke nije potrebno osigurati financijska sredstva u Proračunu Grada Gospića.

Slijedom navedenog, predlaže se Gradskom vijeću Grada Gospića donošenje predmetne Odluke.

S poštovanjem,

 

Temeljem članka 35., 287. i 361. Zakona o vlasništvu i drugim stvarnim pravima („Narodne novine“ br. 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15 – pročišćeni tekst i 94/17 - ispravak), članka 30. Odluke o uvjetima, načinu i postupku gospodarenja nekretninama u vlasništvu Grada Gospića („Službeni vjesnik Grada Gospića“ br. 08/09 i 10/09) i članka 33. Statuta Grada Gospića („Službeni vjesnik Grada Gospića“ br. 7/09, 5/10, 7/10, 1/12, 2/13, 3/13-pročišćeni tekst, 7/15, 1/18, 3/20, 1/21), Gradsko vijeće Grada Gospića na sjednici održanoj dana\_\_\_\_\_\_\_\_\_2023. godine, donosi

**O D L U K U**

**o raspisivanju javnog natječaja za osnivanje prava građenja**

**na nekretnini u vlasništvu Grada Gospića**

**Članak 1.**

Raspisuje se javni natječaj za osnivanje prava građenja na nekretnini u vlasništvu Grada Gospića, označenoj kao kat. čest. 1652/2, upisanoj u zk. ul. 1375, k.o. Počitelj, površine 34 čhv (122 m2) , koja je prema oznaci zemljišta školska zgrada.

Predmetna nekretnina se sukladno PPUGG nalazi u izgrađenom dijelu građevinskog područja naselja Počitelj.

**Članak 2.**

Pravo građenja na predmetnoj nekretnini osniva se za potrebe realizacije projekta gradnje građevine društvene namjene, u skladu s dokumentima prostornog uređenja, posebnim uvjetima građenja i ostalim uvjetima predviđenima važećim propisima.

**Članak 3.**

Pravo građenja na nekretnini iz članka 1. ove Odluke osniva se u korist nositelja prava građenja na rok od 30 godina, bez prava na povrat uloženih sredstava.

Pravo građenja može prestati i prije isteka roka utvrđenog stavkom 1. ovog članka što će se utvrdit ugovorom.

Početna vrijednost godišnje naknade za osnivanje prava građenja utvrđuje se u iznosu 488,00 EUR-a.

**Članak 4.**

Javni natječaj objavit će se na oglasnoj ploči Grada Gospića i na mrežnoj stranici Grada Gospića ([www.gospic.hr](http://www.gospic.hr) ) u trajanju od 30 (slovima: trideset) dana. U dnevnom tisku objavit će se obavijest o raspisanom javnom natječaju.

**Članak 5.**

Povjerenstvo za provedbu natječaja za raspolaganje nekretninama u vlasništvu Grada Gospića utvrdit će rezultate natječaja i izraditi prijedlog odluke o odabiru najpovoljnijeg ponuditelja.

**Članak 6.**

Kupac nekretninu koje je predmet ugovora ne može opteretiti hipotekom.

Zabrane iz stavka 1. ovog članka upisuju se u zemljišne knjige.

**Članak 7.**

Ukoliko nositelj prava građenja ne pristupi početku radova u roku od 1 (jedne) godine od dana sklapanja ugovora ili ne izgradi objekt u roku od 3 (tri) godine od dana sklapanja ugovora, ugovor će se raskinuti jednostranom izjavom Grada Gospića, a nositelj prava građenja je dužan izdati Gradu Gospiću brisovno očitovanje kojim će se pravo građenja brisati iz zemljišnih knjiga.

Potonje kao i druga međusobna prava i obveze Grada Gospića i nositelja prava građenja detaljno će se urediti Ugovorom o osnivanju prava građenja.

**Članak 8.**

Po okončanju postupka javnog natječaja ovlašćuje se gradonačelnik Grada Gospića za sklapanje ugovora o osnivanju prava građenja, sa najpovoljnijim ponuditeljem.

 **Članak 9.**

Ova Odluka stupa na snagu osmog dana od dana objave u „Službenom vjesniku Grada Gospića“.

 POTPREDSJEDNICA GRADSKOG VIJEĆA

 GRADA GOSPIĆA

 Nada Alić, dr. dent. med., v.r.